**IZSOLES NOTEIKUMI**

“Par tiesībām iegūt ekskluzīvas (izņēmuma) tiesības piegādāt tirdzniecības dalībniekiem uzņēmuma produkciju metāloperas “Kurbads. Ķēves dēls” uzveduma laikā, Rīgā, Lucavsalā, 2019. gada 23. augustā”

1. **Vispārīgie noteikumi**
	1. Saskaņā ar šiem noteikumiem izsoles organizators SIA “STORY HUB”, reģ. nr. 40103989603 (turpmāk – **Izsole organizators**), rīko izsoli (turpmāk – **Izsole**) atbilstoši šiem noteikumiem un to pielikumiem (turpmāk – **Noteikumi**), pamatojoties uz 2019. gada  10. jūlijā noslēgtoPakalpojuma līgumu Nr. DIKS-19-1609-lī, lai iegūtu labāko piedāvājumu par ekskluzīvo (izņēmuma) tiesību piešķiršanu uzņēmumam alkoholisko dzērienu – alus un sidra piegādei pasākumā – metāloperas “Kurbads. Ķēves dēls” uzveduma laikā, Rīgā, Lucavsalā, 2019. gada 23. augustā no plkst.18.00 līdz plkst. 24.00 (turpmāk – **Pasākums**), kas tiks tirgots atbilstoši Noteikumiem tirdzniecībai un tirdzniecības norisei metāloperas “Kurbads. Ķēves dēls” 2019. gada 23. augustā, Rīgā, Lucavsalā (1. pielikums), tādējādi nodrošinot līdzfinansējumu Pasākuma mākslinieciskās programmas īstenošanai.
	2. **Izsoles pretendents** ir persona, kas piedalās Izsolē ar mērķi iegūt tiesības piegādāt Izsoles pretendenta produkciju Pasākuma tirdzniecības dalībniekiem alkoholisko dzērienu – alus un sidra segmentā.
	3. Šie Noteikumi nosaka kārtību, kādā Izsolē tiek pārdotas ekskluzīvas (izņēmuma) tiesības piegādāt Izsoles pretendenta produkciju Pasākuma tirdzniecības dalībniekiem alkoholisko dzērienu – alus un sidra segmentā vismaz 30 tirdzniecības vietām. Uzvara izsolē nodrošina, ka citām personām nav tiesības šādus dzērienus piegādāt tirgotājiem Pasākumā, tomēr Izsoles organizators negarantē uzvarējušam Izsoles pretendentam noteiktu produkcijas apjoma pārdošanu Pasākuma laikā.
	4. Izsoles organizators Izsoli izsludina, ievietojot sludinājumu par Izsoli, kā arī Izsoles noteikumus portālā [www.kultura.riga.lv](http://www.kultura.riga.lv).
	5. Visi Izsoles pretendenti piedalās Izsolē uz vienādu noteikumu un vienlīdzības pamata.
2. **Izsoles priekšmets un sākumcena**
	1. Izsoles priekšmets ir ekskluzīvas (izņēmuma) tiesības Pasākuma laikā piegādāt Izsoles uzvarētāja produkciju (alus un sidra segmentā) Pasākuma tirdzniecības dalībniekiem.
	2. Izsoles sākumcena ir EUR 9 000,00 (deviņi tūkstoši euro un 00 centi), neieskaitot pievienotās vērtības nodokli.
	3. Papildus piedāvātajai izsoles summai uzvarējušais Izsoles pretendents maksā arī PVN.
3. **Pieteikumu iesniegšana**
	1. Izsolē var piedalīties Izsoles pretendents – komersants, kam ir spēkā esoša Latvijas Republikā Latvijas Republikas alkoholisko dzērienu vairumtirdzniecības licence.
	2. Izsolē nevar piedalīties Izsoles pretendents:
		1. kam nav spēkā esoša Latvijas Republikā Latvijas Republikas alkoholisko dzērienu vairumtirdzniecības licence;
		2. kam ir VID administrēto nodokļu (nodevu) parāda, kas pārsniedz vai 150 euro;
		3. kas tiek likvidēts, ir pasludināts par maksātnespējīgu, tā saimnieciskā darbība ir apturēta vai pārtraukta.
	3. Pieteikums izsolē sastāv no šādiem dokumentiem:
		1. pieteikums Izsolei (2 .pielikums);
		2. paredzētās produkcijas sortimenta saraksts ar ieteicamo pārdošanas cenu (saskaņā ar paraugu - 3.pielikums);
		3. izdruka no VID mājas lapas[[1]](#footnote-1), kas apliecina, ka pretendentam uz pieteikuma iesniegšanas dienu nav VID administrēto nodokļu (nodevu) parāda, kas pārsniedz vai 150 euro vai cits līdzvērtīgs VID izsniegts dokuments, kas apliecina minēto faktu;
		4. izdruka no LURSOFT, Firmas.lv vai citas līdzvērtīgas datu bāzes, kas apliecina, ka Izsoles pretendents netiek likvidēts, tas nav pasludināts par maksātnespējīgu un/vai tā saimnieciskā darbība ir apturēta vai pārtraukta;
		5. pilnvara (ja pieteikumu paraksta pilnvarotā persona). Pilnvarā ir jābūt norādītam, ka persona tiek pilnvarota piedalīties Izsolē.
	4. Pieteikums ir latviešu valodā un skaidri salasāms. Dokumentam svešvalodā pievieno apliecinātu tulkojumu latviešu valodā.
	5. Pieteikums ir cauršūts vienā dokumentā un noformēts atbilstoši normatīvo aktu prasībām. Iesniegto dokumentu kopijas ir apliecinātas atbilstoši normatīvajos aktos noteiktajai kārtībai.
	6. Pieteikumu iesniedz aizlīmētā aploksnē. Uz aploksnes norāda Izsoles pretendenta nosaukums, reģistrācijas numurs, Pretendenta juridiskā adrese, kontaktpersonas tālruņa numurs, kā arī atzīme – “Izsoles “Par tiesībām iegūt ekskluzīvas (izņēmuma) tiesības piegādāt tirdzniecības dalībniekiem uzņēmuma produkciju metāloperas “Kurbads. Ķēves dēls” uzveduma laikā, Rīgā, Lucavsalā, 2019. gada 23. augustā” pieteikums.
	7. Pieteikums tiek iesniegts personiski 2019. gada 6.augustā no plkst. 09.00 līdz plkst. 14.00– Ūdens 23k13-12, LV-1007.
	8. Saņemtos pieteikumus Izsoles organizators reģistrē iesniegšanas secībā, uz piedāvājuma aploksnes norādot pieteikuma reģistrācijas numuru, saņemšanas datumu un laiku, ko ar savu parakstu apliecina gan Izsoles organizatora pilnvarota persona, gan Izsoles pretendenta pilnvarota persona.
	9. Izsoles organizatoram ir tiesības pārliecināties par dokumenta oriģināla atvasinājuma atbilstību oriģinālam, pieprasot, lai tiek uzrādīts dokumenta oriģināls, kurš atšķirības gadījumā būs noteicošais dokuments. Izsoles pretendents nodrošina dokumenta uzrādīšanu Izsoles organizatoram Izsoles organizatora norādītā termiņā.
	10. Ja pieteikumā ir pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
	11. Izsoles pretendents var iesniegt vienu pieteikumu. Ja izsoles pretendents iesniedz vairākus pieteikumus, tad Izsoles organizators izskata tikai pirmo iesniegto pieteikumu.
	12. Izsoles pretendents pirms pieteikumu iesniegšanas termiņa beigām var atsaukt iesniegto pieteikumu.
	13. Izsoles pretendenta iesniegtie dokumenti netiek atdoti atpakaļ izsoles pretendentam.
4. **Izsoles Komisija**
	1. Izsoles organizators izveido Izsoles Komisiju piecu locekļu sastāvā, nosakot arī Izsoles Komisijas priekšsēdētāju, priekšsēdētāja vietnieku, kas rīkojas saskaņā ar šiem noteikumiem.
	2. Izsoles Komisijas darbu vada Komisijas priekšsēdētājs, bet viņa prombūtnes laikā - Komisijas priekšsēdētāja vietnieks.
	3. Izsoles Komisijas sēdes protokolē Komisijas sekretārs, kurš nav Izsoles Komisijas loceklis. Izsoles protokolu paraksta visi Izsoles Komisijas locekļi un Komisijas sekretārs.
	4. Izsoles Komisija lēmumu pieņem ar vienkāršu balsu vairākumu. Komisija ir lemttiesīga, ja tajā piedalās vismaz četri Komisijas locekļi. Izsoles Komisijas lēmumi nav apstrīdami.
	5. Izsoles Komisijas dokumenti glabājas pie Izsoles organizatora.
5. **Izsoles norise**
	1. Izsole notiek rakstveidā.
	2. Izsoles pretendentiem ir tiesības piedalīties izsoles pieteikumu atvēršanā.
	3. Izsoles pieteikumu aploksnes atver Izsoles Komisija lemttiesīgā sastāvā 2019. gada 7. augustā. augustā no plkst. 14:00, Ūdens 23k13-12, LV-1007, šajos Noteikumos noteiktajā kārtībā.
	4. Atklājot Izsoli, Izsoles komisijas priekšsēdētājs informē par Izsoles kārtību. Katrs Izsoles Komisijas loceklis pirms pieteikumu atvēršanas paraksta apliecinājumu, ka nav tādu apstākļu, kuru dēļ var uzskatīt, ka Izsoles Komisijas loceklis ir personīgi ieinteresēts kāda Izsoles dalībnieka darbībā un/vai Izsoles rezultātos.
	5. Izsoles Komisijas priekšsēdētājs atver Izsoles pretendentu iesniegtās aploksnes to iesniegšanas secībā, nosaucot Izsoles pretendentu, iesniegšanas datumu, laiku un Izsoles pretendenta solīto summu, visi Izsoles Komisijas locekļi parakstās uz pieteikuma. Minētās ziņas tiek ierakstītas protokolā.
	6. Izsoles Komisija pārbauda Izsoles pretendentu iesniegto pieteikumu un pievienoto dokumentu atbilstību noteikumu prasībām. Ja Izsoles pretendents neatbilst kādai no Izsoles noteikumos noteiktajām prasībām, Komisija tā pieteikumu neizskata.
	7. Ja Izsoles Komisija konstatē, ka Izsoles pretendenta iesniegtajos dokumentos ir trūkumi, Izsoles Komisijai ir tiesības noteikt saprātīgu termiņu trūkumu novēršanai. Ja Izsoles Komisijas norādītie trūkumi noteiktajā termiņā netiek novērsti, Izsoles Komisija Izsoles pretendenta iesniegtos dokumentus nevērtē. Pēc papildu dokumentu saņemšanas Izsoles Komisija lemj par uzvarējušo Izsoles pretendentu.
	8. Par uzvarējušo Izsoles pretendentu tiek noteikts Izsoles pretendents, kas piedāvājumā norādījis visaugstāko naudas summu. Ja vairāki Izsoles pretendenti piedāvājumā norādījuši vienādu naudas summu, par uzvarējušo Izsoles pretendentu tiek noteikts Izsoles pretendents, kura pieteikums Izsolei iesniegts agrāk.
	9. Ja Izsolei pieteicies tikai viens Izsole pretendents un tā piedāvātā summa ir vienāda vai lielāka par sākumcenu, Izsoli atzīst par notikušu un Izsoles organizators piešķir ekskluzīvās tiesības piegādāt Pasākumā tirdzniecības dalībniekiem uzņēmuma produkciju šim Izsoles pretendentam par tā piedāvāto summu.
	10. Informācija par Izsoles rezultātiem ne vēlāk kā divu darba dienu laikā pēc Izsoles Komisijas lēmuma pieņemšanas tiek paziņots 2 (divu) visiem Izsoles pretendentiem. Paziņošana notiek nosūtot informāciju uz pieteikumā norādīto e-pasta adresi. Uzvarējušais Izsoles pretendents vienlaikus tiek aicināts noslēgt līgumu par ekskluzīvām (izņēmuma) tiesībām piegādāt tirdzniecības dalībniekiem uzņēmuma produkciju metāloperas “Kurbads. Ķēves dēls” uzveduma laikā, Rīgā, Lucavsalā, 2019. gada 23. augustā” (pielikums Nr.4) (turpmāk – **Līgums**).
	11. Ja Noteikumos noteiktajā termiņā nav iesniegts neviens pieteikums, Komisija var pagarināt pieteikumu iesniegšanas termiņu, pārējos Izsoles noteikumus atstājot negrozītus.
	12. Izsole tiek uzskatīta par nenotikušu šādos gadījumos:
		1. ja noteiktajā termiņā nav saņemts neviens piedāvājums;
		2. ja Komisija ir atzinusi par neatbilstošiem Izsoles noteikumiem visu Izsoles pretendentu piedāvājumus;
		3. Izsoles organizators Izsoli atcēlis.
	13. Lēmums par Izsoles pasludināšanu par nenotikušu tiek paziņots 2 (divu) darba dienu laikā no lēmuma pieņemšanas brīža visiem Izsoles pretendentiem, kas ir iesnieguši piedāvājumus. Paziņošana notiek nosūtot informāciju uz pieteikumā norādīto e-pasta adresi.
	14. Lēmums par Izsoles rezultātu apstiprināšanu stājas ar lēmuma pieņemšanas brīdi.
	15. Komisijai ir tiesības pārtraukt Izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās Izsolē vai starp Izsoles pretendentiem pastāv vienošanās, kas var ietekmēt Izsoles rezultātus vai gaitu.
6. **Līguma noslēgšana**
	1. Uzvarējušais Izsoles pretendents iegūst tiesības piegādāt alkoholiskos dzērienus alu un sidru tirgotājiem pasākumā nevis ar uzvaru Izsolē, bet ar Līguma noslēgšanas brīdi.
	2. Uzvarējušais Izsoles pretendents tiek aicināts noslēgt Līgumu vienlaikus ar 5.11 punktā minēto paziņojumu par Izsoles rezultātiem. Līgumu jānoslēdz ne vēlāk kā 3 (trīs) darba dienu laikā no uzaicinājuma saņemšanas.
	3. Ja uzvarējušais Izsoles pretendents nenoslēdz Līgumu 6.2. punktā minētajā termiņā, tad Izsoles organizētājam ir tiesības piedāvāt slēgt Līgumu nākamajam Izsoles dalībniekam, kas piedāvājis nākamo lielāko visaugstāko naudas summu.
	4. Nosolītā naudas summa pilnā apmērā Līguma norādītajā termiņā. Naudas summa tiks uzskatīta par saņemtu, kad tā pilnā apmērā ieskaitīta Izsoles organizatora kontā.

2019. gada 31.jūlijā

SIA “Story Hub”

valdes locekle

Marta Kontiņa

1. <https://www6.vid.gov.lv/NPAR> [↑](#footnote-ref-1)